MYEE U GBAR-GBAR U AKAA A I DOO SHA CI U A ER A HANMAOR 
UMACE KENG KENG MAN A LU VOUGH Y6 

MZOUGH U ITYAR SHA WON CM GBAATOM U SAMBER A ABAVER 

Mhii 

ORNGEREN U VESEN 

lor cii i mar ve mba kwagh mom man maor va a va ga, shi maor ngu kpan ga. 

Mzough u Ityar sha won cii bum er, una er tom taveraa sha u hanmaor umace cii 

nana zua a mkpeiyol, nana de luun ken kpan ga. Tindi u vesen u mkohol u ityar 

sha won cii ne ka un a vande tesen er, ior mba slia tar cii soo er, orumace a de 

luun ken uikyangen ga man shi i too un gede gede kpaa. 

Ken Myee u tar sha won cii, kwagh u i lu u a er a orumace ve a lu vough ne, 

Mzough u Ityar sha won cii or ken igbar man sha gbenda u wanger wanger er, ior 

cii mba kwagh mom. 

Akaa a i doo u a er a orumace ne nga sha ci wou. 

Akaa ne ka a ough je. 

Fa a dedoo, i hoo we iyol a min. Wase u taver a min man kuran a sha ci wou 

man sha ci u orumace ugen kpaa. 

MYEE U MLU U A DOO SHA A 01 U U UMAOE CII LA 



Mnder 



Er i fe er, icivir man mkpeiyol u ior mba ken tsombor u umace ka imaagh ki mlu u 

kpan ga man mer u ijir sha mimi man bem u tar cii, 

Er se fe ser, mban u iko-iwan, man u nengen er, akaa a i doo u a er a orumace 

ve a lu vough la gba kwagh ga yo, ka i er a or caveraa je i kera bee orumace ga, 

sha nahan yo, isharen i vesen shin tar hegen yo, ka u umace cii ma ve lu a ian u 

oron kwagh ken igbar, pasen jighjigh ve u nan, lun ken mlu u cian suluwa suluwa 

ga, shin ken ibanave kpaa ga, 

Er i doo u a nzughul a ma kweior zan zan je a hingir u vea kera fa kwagh 

ugenegh u vea er ga, saa u moughun num a mba ve lu nan ve ican yum la yo. 



hemba kan a inja u hanma tar u lu aa atindi aa a lu a iwasen sha u kuran ior mba 

ve lu isheer yo, sha hanma gbenda u bo cii, 

Er i lu semakwagh u kenden a mzehemen u mtem u bem bem u ityar sha won 

cii, 

Er ior mba ken Mzough u Ityar sha won cii atindi a ve a seer taver jighjigh man 

mkepeiyol u umace man civir man ulum u hanmaor, nomsoor kua kwase cii ve lu 

kwaghmom yo, ve wa ishima u taver mzehemen u ior man shi kenden a mlu u 

dedoo u uma vev cii gbar gbar, 

Er ityar ii i lu ken Mzough u Ityar sha won cii ne, i tende zwa ayol a ve u eren torn 

ken mzough u dedoo, sha u taver a iko i wan man u kuran akaa a i doo u a er a 

orumace ve a lu vough la, man mlu u gbar gbar kpee yo, 

Er mkav u mbamkpeiyol mban man mbamlu mba ken kpan shio i lu kwagh u 

injaa u vesen sha cii u mfe u ityendezwa yo, 

Sha a ci u nahan yo, 

Mkohol u Vesen u Ityar sha won cii 

ngu pasen ken igbar, 

Akaa aa i doo sha ci u a er a orumace 

keng keng man a lu vough yo. 

doo u ior sha won cii kua ityar i ve lu ker ia nongo tsung u umbur kwagh u vesen 

u i har sha mi ne, sha u tesen ken makeranta man shi u pasen ior er, doo u vea 

wa iko a mlu gbar gbar u umace shi vea nongo tsung er, hanma tar sha tseeneke 

u u, shin ua zua ave vea ityar igen, u kuran ityendezwa i eren a umace dedoo ne 

a hanmaor cii. 

Ishember kwagh 1 

I mar maor ken kpan ga, nan ngu a icivir man mbamkpeiyol cii. I na nan mhen 
man ishima i kaven kwagh; nahan gba keng u nana tema a orgen ken mtem u 
angbian a angbian. 

Ishember kwagh i sha 2 



Hanmaor cii doo u a er a nan sha inja sha awaishima u dedoo, cii je yo, i soo er, i 
de nzughul a orunnace er nan ngu kwase, shin nomsor, shin zwa u nan kaha, 
shin kwaghaondo u nan civir ngu kposo, shin mer pati u nan man imo i nan i nan 
sha kwagh kaha ga, shi i de toon ape i mar nan shin mlu a kwagh shin ibanave 
shin tsombor, shin indi shin isheer i nan hen ityo i nzughul a nan ga. 
U zan hemen yo, a faityo u van a mpav sha ityokyaa i pati, mkor u tar, shin mlu u 
tar la a ityar igen u or la nan lu ker ga, aluer tar la ua lu sha tseeneke u u, shin 
sha ikyev i ugen, shin ua lu a tahav u hemen iyol i u ga shin sha hanma myina u 
lun a tahav iyol i u cii. 

Ishember kwagh i sha 3 

Hanmaor nan ngu a ian u lun uma, eren kwagh a mkighir shio man mkor u sha 
iyol i nan kpaa. 

Ishember kwagh i sha 4 

I venda kpan u koron, shi u kighir or er, nana shile orgen tom; kpan-koron man 
kpan-teen cii i yange gbindigh gbindigh. 

Ishember kwagh i sha 5 

I venda u eren or ican tsung, shin koron nan ihom. Hanmakwagh u a er a 
orumace er, nan hingir ishoso cii i yange, aluer nan er kwaghbo u tsahan nan je 
kpaa, i tsaha nan er, nana hee ga yo. 

Ishember kwagh i sha 6 

Hanmaor nan ngu a ian u hanma ijiir cii yo, i er kwagh a nan sha er tindi a tese er 
i eren a orumace la vough. 

Ishember kwagh i sha 7 



Tindi ver ishigh er, ior cii ve lu kwagh mom man shi ve lu a ian u a kura ve er tindi 
a tese nahan, a msange u sha dooshima shio, ior cii mba a ian u kuran ve aluer 
ma msange u siia dooshima u i per un er IVIyee ne a tese shin u kenden ior 
asema sha imba i msange u sha dooshima la nahn yo, ka sha mi ga. 

Ishember kwagh i sha 8 

Hanmaor cii a lu i er a nan vough ga yo, ka hange hange u atejir u hen tar u nan 

lu 

her la, kua atindi a tar la, a or ijir nahan a wam nan er tindi u tamen u tar la a tese 

yo. 

Ishember kwagh i sha 9 

I de gbe koron maor sha apera, shin wuhen nan a u oron nan ijir shio ga, shin u 
kighir nan er nana za shir ken tar ugen ga. 

Ishember kwagh i sha 10 

Hanmaor yo, gba u a or nan ijir vough er orgen nahan, sha mimi, ken igbar, hen 
atejir u sha tseeneke na, ua tesen mpav ga, sha u tesen ibo shin isho i nan, zum 
u i lu oron nan ijir la. 

Ishember kwagh i sha 1 1 

1 . Hanmaor u i ker nan er, nan er kwaghbo ua kom mtsaha yo, a too er nan 
ngu a isho zan zan saa a va tese ibo i nan sha mlu u atindi, sha mtev u 
ken igbar pe nan kpaa nana faityo u paregh iyol i nan a kwagh u yangen 
nan shio yo. 

2. Maor mom i de er nan ijir ne nan ibo sha makwagh u iyange nan er kpa 
tindi lu sha min hen shie la ga ze. Shi i de ne or mtsaha hemban u iyange 
ma i na nan shie u iyange nan er kwaghbo la ga. 



Ishember kwagh i sha 12 

I de gbe wan uwegh sha kwagh u or u ken iuv ga, shin sha kwagh u kwase u nan 
kua mbayev, shin ya u nan, shin uwasika mba nan, shin u lamen dang sha icivir 
man gwa u dedoo u nan ga. Hanmaor nan ngu a ian i a kura nan sha imbazwa i 
wan man lamen dang la er tindi a tese nahan. 

Ishember kwagh i sha 13 

1 . Hanmaor ngu a ian i zan hanpe nan soo cii, man teman ya pe nan soo 
ken tar u nan. 

2. I yange or shir u zan ga, shi aluer za kuma nan yo, a faityo u yangen nan 
u hiden hen tar u nan ga. 

Ishember kwagh i sha 14 

1 . Hanmaor nan ngu a ian u yemen shir ken tar ugen za keren mwar, man ka 
hange hange u tar u nan yem shir ker la ua kura nan. 

2. Kpa or u nan er ifer man nan lu yevese tindi yo, a rumun nan u zan imba 
shir la ga. 

Ishember kwagh i sha 15 

1 . Hanmaor umace yo, ka kpee u nana lu a tar u nana faityo u yilan er, ka tar 
u nan yo. 

2. I de kighir maor sha apera u lun hen tar u nan shin yangen nan u geman 
hingiror u tar ugen ga. 

Ishember kwagh i sha 16 

1 . Nomso man kasev mba ve hie cii mba a ian u eren ivese, maren onov, lun 
a ya ve, shin aluer kwaviyolough man tar man kwaghaondo vev vea kaha 



kpaa. Shie u ivese ne doo u vea lu lianaa or a hemba orgen ga, aluer 
ivese pav yo, gba u a kar kwar vough. 

2. Ivaa-kangen ia lu sha mkighir ga, kpa a lu sha isharen i ve mba uhar mba 
ve soo ayol ave la. 

3. Ka tsombor u lu mhii u ikyuior ye, nahan gba kpee u ior cii man gomenti 
vea kura u. 

Ishember kwagh i sha 17 

1 . Hanmaor ngu a ian u lun a kwagh sha tseeneke u nan, shin zuan ave a ior 
nnbagenev. 

2. I yange u gban yan or ishar tso. 

Ishember kwagh I sha 18 

Hanmaor nan ngu a ian u lun a mbamhen mba nan, shi ka ishima i nan u eren 
kwagh u mhen u nan a tese nan yo, kua shi u civir aondo u nan shin jighjighnan 
u nan man u lun gbar gbar sha ishima i nan shin nana lu tswen shin nana lu ken 
ikyumior a mbagenev man ken igbar shin ken iuv kpaa nana tese ikyav i 
kwaghaondo u nan shin u tesen jighjighnan u nan hen mbagenev man nana civir 
shi nana kura atindi a kwagh u nan civir yo. 

Ishember kwagh i sha 19 

Hanmaor ngu a ian gbar gbar i lun a mhen u nan man oron kwagh u nan soo yo, 
ian ne i kua mba-mnenge mba nan a ikighir shio, shi i tagher nan ga u keren shin 
ngohol kwagh u nan soo man mhen u nana zua a mi sha hanma gbenda cii ken 
igbar. 

Ishember kwagh i sha 20 

1 . Hanmaor nan ngu aa ian i eren mkohol man mzough aa ior mbagenev ken 
bem. 



2. Maor mom i de kighir nan u nyoron ma mzough ga. 
Ishember kwagh i sha 21 

1 . Hanmaor nan ngu a ian u lun ken gomenti u tar u nan iyol i nan shin tsuan 
or u sha ishima i nan u tilen sha ityou ki nan. 

2. Hanmaor nan ngu a ian u zuan a akaa vough er orgen nahan sha ikyev i 
gomenti u tar u nan. 

3. Tahav ka ityo. Tahav mbun I tese mbu sha ashie ashie sha u haan 
asangen, sha gbenda u vough, sha u nan mba ve kom u haan asangen cii 
ian u za kenden a nyighaa, shin sha ma imba gbenda ne igen i tsuan ior 
sha ashie ashie. 

Ishember kwagh i sha 22 

Hanmaor nan ngu a ityo, nahan gba kpee u tar u nan sha tseeneke u u, shin ken 
mzough vea ityar igen, er u feityo la, ua sue nan ken ijime, sha er nana kure 
ugbaiyol mba nan sha kasua u eren, mtem u dedoo a ior man u eren aeren a 
ityoo, er i lu hange hange sha ci u kuran ulum man kumashe u nan la. 

Ishember kwagh i sha 23 

1 . Hanmaor nan ngu a ian u eren tom, u tsuwan tom u nan kom sha mi yo, u 
zuan a injar i vough sha tom, man i de deen er, nana lu a tom shio ga. 

2. Ortom kuma injar i nan, nan ngu a ian u ngohol injar kwagh mom a orgen, 
sha tom u ve er inja imom yo. 

3. Doo u a kimbi injar i vough ia na or nana er tom ijen a ya u nan ga yo, 
man aluer a nenge a doo yo, a seer nan kwagh sha igbinda igenegh kpaa 
sha er, nana lu zeloo ga yo. 

4. Hanmaor nan ngu a ian i hiin man shi nyoron mbamzough mba mbatomov 
sha u nengen er, i er a nan tsembelee hen ijiir tom i nan. 

Ishember kwagh i sha 24 



Hanmaor ngu a ian u zuan a shie u memen tsembelee, danen ishima sha torn, u 
zan memiyol sha ashie ashie, kpa ngohol injar i torn i nan hen ashie la kpaa. 

Ishennber kwagh i sha 25. 

1 . Hanmaor yo, gba u i nenge er, mlu u nan lu sha mi la kuma u nana korcio 
u nengen sha iyol I nan kua tsombor u nan sha gbenda u nan ve 
kwaghyan, ikondo, ya man soron ve shie u ve gbe angev, shi eren akaa 
agen kpaa sha ci u mkpeiyol ve yo, shi gba u i nenge er, or ngu a kwagh u 
waren uma a mi zum u nan lu a tom ga, nan gbe angev, nan gbe iwan, 
shin kwase u nom u nan a saa, shin nan bee iyol, shin nana nyor ken ma 
mlu u ibanave u nan feityo u nongon a mi iyol i nan tseegh ga yo. 

2. Ngo man wan ka hange hange u nengen sha ve tsembelee. Mbayev cii, 
mba mar-amondo kpaa, gba u a nenge sha ve dedoo a mpav shio. 

Ishember kwagh i sha 26. 

1. Hanmaor ngu a ian u nyoron makeranta. Doo u henen un gbilin, hemban 
je yo, ken anyom a hiin la. Doo u makeranta sha iaven i hii hii la hanmaor 
nana hen nana soo shin nana soo ga kpaa. Imakeranta i henen tom 
aveegh kua u fantom kpaa doo u ia lu wuee, shi makeranta u henen sha 
aaven a vesen kpaa hanmaor nana lu a ian u henen sha ishima i nan er 
mfe u nan una za a nan la. 

2. Makeranta ngu sha ci u wasen or nana vese nan iv ulum u nan, shi sha u 
wasen or nana fa er i doo u nana er a orumace yo. Makeranta una wase 
mtem u akuraior sha won cii, ken bem man mcivir-aondo vev. Shi 
makeranta una taver tom u Mzough u Ityar cii a lu eren sha u keren bem 
sha won yo. 

3. Mbamaren mba a ian u tsuwan inja ityesen i a na onov vev ken makeranta 

yo 

Ishember kwagh i sha 27. 



1 . Hanmaor ngu a ian gbar gbar u eren aeren a ityoo a hen ityo i nan, zuan a 
msaaniyol ken aeren ne, shi eren torn sha nnzehennen u ahir a gbaaondo 
man zuan a mtsera sha min kpaa. 

2. Kwagh u or nan hen ken ityo man nan er sha ave a nan yo, i de tsuwen 
mtsera u a dugh sha mi la hen a nan ga. 

Ishember kwagh I sha 28. 

Gba u ior man ityar sha won cii vea dondo gbenda u eren kwagh sha inja sha 

inja keng ve a faityo u eren a hanmaor umace er i nger ken Myee u ken igbar ne 

ye. 

Ishember kwagh i sha 29. 

1 . Hanmaor nan ngu a tom u eren hen ityo i nan, gadia ka ityo ia wase nan 
nana vese nana iv or ye. 

2. Hanmaor u nan lu eren kwagh sha ishima i nan a ikyangenev shio yo, 
nana fa er nana er a kar ikyaa inya ga, nan ngu a mkighir u eren er tindi 
tseegh a tese nahan, doo u nan di kpaa nana fa er, ior mbagenev kpaa 
mba a ian u eren kwagh ve a ikyangenev shio sha er, nana na ve icivir 
man nana zua a mbamverishima mba mimi mba ieren i dedoo, man tindi u 
ior cii man shi mkpeiyol u ior wuee er i lu ken mkortar u ior u sha asema a 
ve nahan. 

3. Ma shie mom i de eren tom aa mbaawaishima mba ve lu sha ci u i due 
umace i doo ne kahan a ishimaveren i Mzough u Ityar sha won cii ne ga. 

Ishember kwagh i sha 30. 

Makwagh mom ken asemberakaa ne, na matar mom, shin kweior, shin or sha 
tseeneke u nan ian ii eren makwagh u vihin awaishima u Mzough u Ityar sha won 
cii a tese sha ci u mkpeiyol u umace ne ga. 



